EkBass/fiwiki-20250220-pages-articles huggingface dataset:
Rosa Bonheur

Marie-Rosalie ”Rosa” Bonheur (16. maaliskuuta 1822 Bordeaux, Ranska – 25. toukokuuta 1899 Melun, Ranska)Rosa Bonheur, Encyclopædia Britannica oli ranskalainen taidemaalari ja kuvanveistäjä, joka tunnetaan erityisesti eläinhahmoistaan. Bonheur syntyi nelilapsisen taiteilijaperheen vanhimpana Bordeaux'ssa 1822. Hän alkoi keskittyä jo nuorena eläinhahmojen maalaamiseen ja veistämiseen. Bonheurin töitä esiteltiin vuosina 1841–1853 säännöllisesti Pariisin salongissa, ja ensimmäisen kultamitalinsa hän sai 1848. Kun hänen isänsä kuoli 1849, Bonheur otti jatkaakseen tämän taidekoulua. Bonheur oli vuosina 1860–1880 suosittu etenkin Englannissa. Hän sai Ranskan Kunnialegioonan suurristin vuonna 1894 ensimmäisenä naisena. Bonheur oli epäsovinnainen: hän piti hiuksensa lyhyinä, tupakoi julkisesti ja käytti joskus miesten vaatteita. Hänen elämänkumppaninsa olivat naisia. ==Galleria== Tiedosto:Bonheur Palette MIA 9274.jpg|Paletti Tiedosto:Rosa Bonheur Calves 1879.jpg|Vasikoiden vieroitus, 1879, Metropolitan Museum of Art, New York Tiedosto:Study of a cow by Rosa Bonheur.jpg|Tutkielma lehmästä, Figge Art Museum. Tiedosto:Bonheur, Rosa, Study of a Dog, possibly 1860s.jpg|Tutkielma koirasta, mahdollisesti 1860-luvulla, Princeton University Art Museum Tiedosto:Rosa Bonheur - Relay Hunting.jpg|Metsästäjät Tiedosto:Rosa Boheur Head of a Bull.jpg|Härän pää Brooklyn Museum Tiedosto:Rosa Bonheur - Portrait de Col. William F. Cody.jpg|William F. Codyn muotokuva Tiedosto:Rosa Bonheur - The Highland Shepherd.jpg|Paimen ylängöllä Tiedosto:Rosa Bonheur - Sangliers dans la neige.jpg|Sangliers dans la neige, Villisiat lumessa, n. 1870, Clevelandin taidemuseo Tiedosto:Rosa Bonheur - Changement de pâturages.jpg|Changement de pâturages, Laitumen vaihto, 1863, Hampurin taidehalli Tiedosto:Rosa Bonheur - Le monarque de la meute.jpg|Le monarque de la meute, Lauman johtaja, 1868 Tiedosto:Rosa Bonheur - Ploughing in Nevers - Google Art Project.jpg|Kyntötyöt Neversissä, 1849, Musée d’Orsay, Pariisi Tiedosto:Rosa Bonheur - Muletiers espagnols traversent les Pyrénées (1875).jpg|Muletiers espagnols traversent les Pyrénées, Espanjalaiset muulinajajat Pyrenneitä ylittämässä Tiedosto:Rosa Bonheur - Royale à la maison.jpg|Royale à la maison, Kuninkaallinen kotonaan 1885, Minneapolis Institute of Art ==Lähteet== ==Aiheesta muualla== Luokka:Vuonna 1822 syntyneet Luokka:Vuonna 1899 kuolleet Luokka:Ranskalaiset taidemaalarit Luokka:Ranskalaiset kuvanveistäjät
Agusan del Norte

Agusan del Norte on Filippiinien Caragan alueella sijaitseva provinssi. Sen pääkaupunki on Cabadbaran. Provinssin naapureita ovat pohjoisessa Surigao del Norte, etelässä Agusan del Sur, lännessä Misamis Oriental ja idässä Surigao del Sur. Sen väkiluku vuoden 2015 väestönlaskennassa oli 691 566, ja sen pinta-ala on 2 676 neliökilometriä. == Lähteet == == Aiheesta muualla == Luokka:Filippiinien provinssit
Agusan del Sur

Agusan del Sur on Filippiinien Caragan alueella sijaitseva provinssi. Sen pääkaupunki on Prosperidad. Provinssin naapureita ovat pohjoisesta myötäpäivään Agusan del Norte, Surigao del Sur, Davao Oriental, Compostela Valley, Davao del Norte, Bukidnon ja Misamis Oriental. Sen väkiluku vuoden 2015 väestönlaskennassa oli 700 653, ja sen pinta-ala on 8 452 neliökilometriä. == Lähteet == == Aiheesta muualla == Luokka:Filippiinien provinssit
Hannu Vartiainen

Hannu Vartiainen (s. 10. kesäkuuta 1968 Helsinki) on suomalainen taloustieteilijä. Hän on toiminut Helsingin yliopiston mikrotalousteorian professorina vuodesta 2014 alkaen. Vartiainen on Helsingin taloustieteellisen tutkimuskeskuksen HECER:n johtaja (2010–) sekä Kansantaloustieteen valtakunnallisen jatkokoulutusohjelman johtaja (2010–). Aiemmin hän on työskennellyt Suomen Akatemian tutkijatohtorina Helsingin yliopistossa, Yrjö Jahnssonin säätiön tutkimusjohtajana (2001–2007) ja kansantaloustieteen professorina Turun kauppakorkeakoulussa. Lisäksi hän on ollut vierailevana tutkijana Northwesternin yliopistossa 1997–1998 ja MIT:ssä 2004–2005.http://www.helsinki.fi/hallinto/kansleri/juhlaluennot/02-2014/hannu_vartiainen.html Viitattu 24.2.2016 Koulutukseltaan Vartiainen on kauppatieteiden maisteri Helsingin kauppakorkeakoulusta (1995), valtiotieteiden lisensiaatti (1998) ja valtiotieteiden tohtori (2000) Helsingin yliopistosta. Vartiaisen väitöskirja Studies in Mechanism Design and Game Theory käsitteli mekanismin suunnittelua.Väitös: VTL Hannu Vartiainen: Kansantaloustiede Helsingin yliopisto 11.10.1999 == Lähteet == == Aiheesta muualla == * Vartiaisen kotisivu * Vartiaisen tutkimukset IDEASissa Luokka:Suomalaiset taloustieteilijät Luokka:Suomalaiset professorit Luokka:Vuonna 1968 syntyneet Luokka:Elävät henkilöt
Airuiden ja torvensoittajien kilpailu

Airuiden kilpailu ja torvensoittajien kilpailu olivat kaksi Olympian kisoihin ja muihin panhelleenisiin kisoihin kuulunutta erikoiskilpailua. Niissä kilpailivat airuet (kērykes), joiden tehtävänä kisojen aikana muutoin oli kilpailijoiden ja voittajien nimien kuuluttaminen, sekä torvensoittajat (salpinktai), joiden tehtäviin kuului muun muassa kilpailujen lähtömerkkien antaminen. Airuiden ja torvensoittajien kilpailut otettiin osaksi kisoja 96. olympiadin kisoissa vuonna 396 eaa. Kilpailut järjestettiin kisojen ensimmäisenä päivänä ennen varsinaisia urheilulajeja, jotka kuuluivat muiden päivien ohjelmaan. Kerrotaan, että airuet ja torvensoittajat seisoivat kilpaillessaan alttarilla, joka oli Olympian stadionin sisäänkäynnin lähellä. Tunnetuin airuiden kilpailun voittaja oli keisari Nero, joka osallistui vuodelta 65 jaa. siirrettyihin vuoden 67 kisoihin ja lahjoi itsensä voittajaksi myös airuiden kisassa monien muiden lajien ohella. Samana vuonna Nero järjestytti voitettavakseen myös kaksi muuta erikoiskilpailua, lyyransoiton kilpailun ja tragediakilpailun, jotka olivat tuolloin ohjelmassa ainoan kerran (kymmenvaljakkoajon ohella). Seuraavassa luetellaan airuiden ja torvensoittajien kilpailuiden tunnetut voittajat. Luettelo perustuu Foundation of the Hellenic World -säätiön kokoamaan tietokantaan, johon on koottu antiikin ajalta säilyneet tiedot kisojen voittajista (katso myös: luettelo Olympian kisojen voittajista). Säilyneet tiedot ovat epätäydellisiä. == Airuiden kilpailu == Olympiadi Vuosi Voittaja Kotipaikka 96\. 396 eaa. Krates Elis 104\. 364 eaa. Arkhias Megara Hyblaia 105\. 360 eaa. Arkhias Megara Hyblaia 106\. 356 eaa. Arkhias Megara Hyblaia 211\. 65 (67) jaa. Nero Rooma 229\. 137 jaa. Publius Aelius Artemas Laodikeia 236\. 165 jaa. Titus Aelius Aurelius Apollonius Tarsos 239\. 177 jaa. Gaius Julius Bassus Miletos 256\. 245 jaa. Valerius Eklektus Sinope 258\. 253 jaa. Valerius Eklektus Sinope 259\. 257 jaa. Valerius Eklektus Sinope 260\. 261 jaa. Valerius Eklektus Sinope == Torvensoittajien kilpailu == Olympiadi Vuosi Voittaja Kotipaikka 96\. 396 eaa. Timaios Elis 113\. 328 eaa. Herodoros Megara 114\. 324 eaa. Herodoros Megara 115\. 320 eaa. Herodoros Megara 116\. 316 eaa. Herodoros Megara 117\. 312 eaa. Herodoros Megara 118\. 308 eaa. Herodoros Megara 119\. 304 eaa. Herodoros Megara 120\. 300 eaa. Herodoros Megara 121\. 296 eaa. Herodoros Megara 189\. 24 eaa. Demosthenes Miletos 190\. 20 eaa. Demosthenes Miletos 191\. 16 eaa. Demosthenes Miletos 212\. 69 jaa. Diogenes Efesos 213\. 73 jaa. Diogenes Efesos 214\. 77 jaa. Diogenes Efesos 215\. 81 jaa. Diogenes Efesos 216\. 85 jaa. Diogenes Efesos 249\. 217 jaa. Publius Aelius Aurelius Serapion Efesos == Lähteet == Luokka:Olympian kisat
Jaakko Vihmola

Jaakko Juhani Vihmola, vuoteen 1932 Wittenberg (23. helmikuuta 1928 Helsinki – 20. lokakuuta 2006Muistot. Hs.fi, viitattu 24.2.2016) oli suomalainen virkamies ja varatuomari. Hän oli valtiovarainministeriön palkkaosaston osastopäällikkö eli valtion työmarkkinajohtaja 1977–1983 ja valtiokonttorin pääjohtaja 1983–1992.Facta 2001, WSOY 1986, 18. osa, palsta 229 Hänen aikanaan valtiokonttorin toiminnasta tuli monipuolisempaa ja kansainvälisenpää, varsinkin pohjoismaisella tasolla. Vihmolan kiinnostus kohdistui erityisesti Valtiokonttorin kriisivalmiuden kehittämiseen.Valtiokonttori, viitattu 24.2.2016 == Lähteet == Luokka:Suomalaiset virkamiehet Luokka:Valtionlaitosten johtajat‎ Luokka:Vuonna 1928 syntyneet Luokka:Vuonna 2006 kuolleet
Aklan

Aklan on Filippiinien Länsi-Visayasin alueella sijaitseva provinssi. Sen pääkaupunki on Kalibo. Provinssin naapureita ovat pohjoisessa Sibuyaninmeri, lounaassa Antique ja idässä Capiz. Sen väkiluku vuoden 2010 väestönlaskennassa oli 535 725. == Lähteet == == Aiheesta muualla == Luokka:Filippiinien provinssit
Albay

Albay on Filippiinien Bicolin alueella sijaitseva provinssi. Sen pääkaupunki on Legazpi. Provinssin naapureita ovat pohjoisessa Camarines Sur ja etelässä Sorsogon. Sen väkiluku vuoden 2010 väestönlaskennassa oli 1 233 432. == Lähteet == == Aiheesta muualla == Luokka:Filippiinien provinssit
Polona Batagelj

Polona Batagelj (7. kesäkuuta 1989 Šempeter pri Gorici, Slovenian ST, Jugoslavia) on slovenialainen maantiepyöräilijä. Hän kilpaili ammattilaisena vuosina 2010–2018. Hän voitti maantieajon Slovenian-mestaruuden jokaisella ammattilaiskaudellaan. == Tulokset == Joukkue Kilpailu Maa Sijoitus 2010 2010 2010 2010 Bizkaia - Durango Giro del Trentino 13 Bizkaia - Durango Giro Rosa 24 Bizkaia - Durango Trophée d'Or féminin 34 Bizkaia - Durango Giro de la Toscana 31 Bizkaia - Durango MM-kisat 44 Bizkaia - Durango Mestaruuskilpailut 2011 2011 2011 2011 Bizkaia - Durango Gracia-Orlová 11 Bizkaia - Durango Emakumeen Euskal Bira 8 Bizkaia - Durango Giro del Trentino 8 Bizkaia - Durango Giro Rosa 21 Bizkaia - Durango EM-kisat 13 Bizkaia - Durango Trophée d'Or féminin 27 Bizkaia - Durango Mestaruuskilpailut Bizkaia - Durango Giro de la Toscana 7 Bizkaia - Durango MM-kisat 41 2012 2012 2012 2012 Diadora - Pasta Zara Ladies Tour Of Qatar 54 Diadora - Pasta Zara Grand Prix Elsy Jacobs 35 Diadora - Pasta Zara The Exergy Tour DNF Diadora - Pasta Zara Mestaruuskilpailut Diadora - Pasta Zara Tour de Feminin 13 7 Diadora - Pasta Zara Tour de Thüringe 24 Diadora - Pasta Zara Olympialaiset 22 Diadora - Pasta Zara Giro de la Toscana DNF Diadora - Pasta Zara MM-kisat DNF 2013 2013 2013 2013 Bizkaia - Durango Gracia-Orlová 32 Bizkaia - Durango Mestaruuskilpailut (aika-ajot) 2 Bizkaia - Durango Giro del Trentino 31 Bizkaia - Durango Mestaruuskilpailut Bizkaia - Durango Giro Rosa 62 Bizkaia - Durango Tour de Thüringe 30 Bizkaia - Durango Giro de la Toscana 17 Bizkaia - Durango MM-kisat DNF 2014 2014 2014 2014 BTC City Ljubljana Gracia-Orlová 11 BTC City Ljubljana Auensteiner-Radsporttage 18 BTC City Ljubljana Mestaruuskilpailut (aika-ajot) BTC City Ljubljana Mestaruuskilpailut BTC City Ljubljana Giro Rosa 47 BTC City Ljubljana Giro de la Toscana 29 BTC City Ljubljana MM-kisat (aika-ajot) 12 BTC City Ljubljana MM-kisat 45 2015 2015 2015 2015 BTC City Ljubljana Gracia-Orlová 7 8 11 BTC City Ljubljana Auensteiner-Radsporttage 3 3 BTC City Ljubljana Euroopan kisat (aika-ajot) 16 BTC City Ljubljana Euroopan kisat 21 BTC City Ljubljana Mestaruuskilpailut BTC City Ljubljana Giro Rosa 15 BTC City Ljubljana Thüringen Rundfahrt der Frauen 11 BTC City Ljubljana La Route de France 6 BTC City Ljubljana MM-kisat (aika-ajot) 8 BTC City Ljubljana MM-kisat 57 2016 2016 2016 2016 BTC City Ljubljana – – – BTC City Ljubljana BTC City Ljubljana BTC City Ljubljana BTC City Ljubljana BTC City Ljubljana BTC City Ljubljana BTC City Ljubljana BTC City Ljubljana BTC City Ljubljana == Lähteet == Luokka: Slovenialaiset maantiepyöräilijät Luokka: Vuonna 1989 syntyneet Luokka: Elävät henkilöt
Antique (provinssi)

Antique on Filippiinien Länsi-Visayasin alueella sijaitseva provinssi. Sen pääkaupunki on San Jose de Buenavista. Provinssin naapureita ovat lännessä Sulunmeri ja idässä Aklan, Capiz ja Iloilo. Sen väkiluku vuoden 2010 väestönlaskennassa oli 546 031. == Lähteet == == Aiheesta muualla == Luokka:Filippiinien provinssit
Apayao

Apayao on Filippiinien Cordilleran hallinnollisella alueella sijaitseva provinssi. Sen pääkaupunki on Kabugao. Provinssin naapureita ovat pohjoisessa ja idässä Cagayan, etelässä Kalinga ja lännessä Abra ja Ilocos Norte. Sen väkiluku vuoden 2010 väestönlaskennassa oli 112 636. == Lähteet == == Aiheesta muualla == Luokka:Filippiinien provinssit
Altayn prefektuuri

Altayn prefektuuri (, , ) on prefektuuri Kiinan Sinkiangin uiguurien autonomisen alueen pohjoisosassa. Prefektuurin pinta-ala on 248 946 neliökilometriä ja väkiluku 2,01 miljoonaa (2010). Hallinnollisesti se on osa Ilin kazakkien autonomista prefektuuria. Prefektuurin päähallintopaikka on piirikuntatason kaupunki Altay, jonka keskusta sijaitsee linnuntietä noin 450 kilometriä autonomisen alueen pääkaupunki Ürümqistä pohjoiseen. == Hallinnollinen jako == Piirikuntatasolla prefektuuri jaetaan yhteen piirikuntatason kaupunkiin ja kuuteen piirikuntaan (numerointi kuten oheisessa kuvassa): ; Piirikuntatason kaupunki (1) * 1. Altay ; Piirikunnat (7) * 2. Burqin * 3. Fuyun/Koktokay * 4. Fuhai/Burultokay * 5. Habahe/Kaba * 6. Qinggil/Qinghe * 7. Jeminay == Galleria == ColourfulBeach.jpg|Irtyšin joenosuus Burqinissa. Kanas Lake, China, LandSat image.jpg|Satelliittikuva Kanasjärvestä. == Lähteet == == Aiheesta muualla == Luokka:Xinjiangin prefektuurit
Mara Venier

Mara Venier (oik. Mara Povoleri, s. 20. lokakuuta 1950 Venetsia) on italialainen televisiojuontaja ja näyttelijä. Hänet tunnetaan eritoten ohjelmasta Domenica in. ==Ura== Mara Venier aloitti televisiojuontajan uransa 1980-luvun alussa ja on työskennellyt ensisijaisesti yleisradioyhtiö Rain palveluksessa. Hän sai lempinimen "Signora della domenica" juonnettuaan suosittua jokasunnuntaista Domenica in -ohjelmaa vuosina 1993–1997, 2001–2003, 2004–2006 ja 2013–2014. Vuosina 2010–2013 hän luotsasi Rai 1 -kanavan iltapäiväohjelmaa La vita in diretta ensin Lamberto Sposinin ja sittemmin Marco Liornin kanssa. Ennen televisiouraansa Mara Venier niitti mainetta näyttelijänä. Valkokankailla hänet nähtiin ensi kerran 1973 Sergio Capognan elokuvassa Diario di un italiano, jossa hän tulkitsi Wandan roolin. Venier on näytellyt myös erinäisissä televisiotuotannoissa, kuten komediasarjassa Professione vacanze ja jalkapallon maailmaan sijoittuvassa draamakomediassa La voce del cuore. Venier on esiintynyt valkokankailla myös omana itsenään eli cameorooleissa, muun muassa Jerry Calàn teoksessa Torno a vivere da solo. Vuonna 2015 julkaistiin Mara Venierin omaelämäkerrallinen kirja Amori della zia. ==Perhe-elämä== Mara Venierillä on tytär Elisabetta Ferracini (s. 1968). Hän oli aviossa tyttärensä isän Francesco Ferracinin kanssa kotvan aikaa. Vuosina 1984–1987 Venier oli aviossa näyttelijä Jerry Calàn kanssa. Kesäkuussa 2006 hän avioitui elokuvatuottaja Nicola Carraron kanssa. ==Filmografia== ===Elokuvat=== *Diario di un italiano (1973) *La badessa di Castro (1974) *Abbasso tutti, viva noi (1974) *Cattivi pensieri (1976) *Un'emozione in più (1979) *Zappatore (1980) *E noi non faremo Karakiri (1981) *Testa o croce (1982) *Un gusto molto particolare (1982) *Al bar dello sport (1983) *Chewingum (1984) *Animali metropolitani (1987) *Caramelle da uno sconosciuto (1987) *Kamikazen - Ultima notte a Milano (1987) *Delitti e profumi (1988) *Night Club (1989) *Il ritorno del grande amico (1990) *Pacco, doppio pacco e contropaccotto (1993) *Paparazzi (1998) *Torno a vivere da solo (2008) *Vacanze di Natale a Cortina (2011) ===Televisiotuotannot=== *La porta sul buio (1973) *Diagnosi (1975) *Greggio e pericoloso (1981) *Portami la luna (1986) *Professione vacanze (1986) *Tutti in palestra (1987) *La famiglia Brandacci (1987) *La voce del cuore (1995) *Il goal del martin pescatore (1996) ==Lähteet== Luokka:Italialaiset näyttelijät Luokka:Italialaiset televisiojuontajat Luokka:Vuonna 1950 syntyneet Luokka:Elävät henkilöt
Tachengin prefektuuri

Tachengin prefektuuri eli Tarbagatayn prefektuuri (, , ) on prefektuuri Kiinan Sinkiangin uiguurien autonomisen alueen pohjoisosassa. Prefektuurin pinta-ala on 94 891 neliökilometriä ja väkiluku 1,22 miljoonaa (2010). Hallinnollisesti se on osa Ilin kazakkien autonomista prefektuuria. Prefektuurin päähallintopaikka on piirikuntatason kaupunki Tacheng, jonka keskusta sijaitsee linnuntietä noin 490 kilometriä autonomisen alueen pääkaupunki Ürümqistä luoteeseen. == Hallinnollinen jako == Piirikuntatasolla prefektuuri jaetaan kahteen piirikuntatason kaupunkiin, neljään piirikuntaan ja yhteen autonomiseen piirikuntaan (numerointi kuten oheisessa kuvassa): ; Piirikuntatason kaupungit (2) * 1. Tacheng * 2. Wusu/Usu/Sixw ; Piirikunnat (4) * 3. Emin/Dorbiljin * 4. Shawan * 5. Toli * 6. Yumin (Chaghantoqay) ; Autonominen piirikunta * 7. Hoboksarin mongolien autonominen piirikunta == Galleria == Kazak-Chinese border near Tacheng.jpg|Kazakstanin ja Kiinan raja lähellä Tachengia. Wusu.jpg|Wusun kaupunkia. == Lähteet == == Aiheesta muualla == Luokka:Xinjiangin prefektuurit
Thungyai Naresuanin suojelualue

Thungyai Naresuanin suojelualue on Länsi-Thaimaassa sijaitseva luonnonsuojelualue. Se sijaitsee Kanchanaburin ja Takin osavaltioiden alueella. Unesco hyväksyi Thungyai Naresuanin yhdessä Huai Kha Khaengin suojelualueen kanssa maailmanperintöluetteloon vuonna 1991. Alueiden kokonaispinta-ala on yli kuusituhatta neliökilometriä. Alue sisältää lähes kaikki alueella olevat metsätyypit. Alueella on huomattava määrä suuria nisäkkäitä, lintuja ja muista selkärankaisista. Luonnonsuojelualue perustettiin vuonna 1972. ==Lähteet== Luokka:Unescon maailmanperintökohteet Thaimaassa Luokka:Thaimaan kansallispuistot
Huai Kha Khaengin suojelualue

Huai Kha Khaengin suojelualue on Keski-Thaimaassa sijaitseva luonnonsuojelualue. Se sijaitsee Uthai Thanin ja Takin osavaltioiden alueella. Unesco hyväksyi Huai Kha Khaengin yhdessä Thungyai Naresuanin suojelualueen kanssa maailmanperintöluetteloon vuonna 1991. Alueiden kokonaispinta-ala on yli kuusituhatta neliökilometriä. Alue sisältää lähes kaikki alueella olevat metsätyypit. Alueella on huomattava määrä suuria nisäkkäitä, lintuja ja muista selkärankaisista. Luonnonsuojelualue perustettiin vuonna 1974. ==Lähteet== Luokka:Unescon maailmanperintökohteet Thaimaassa Luokka:Thaimaan kansallispuistot
Aurora (provinssi)

Aurora on Filippiinien Keski-Luzonin alueella sijaitseva provinssi. Sen pääkaupunki on Baler. Provinssin naapureita ovat etelästä myötäpäivään Quezon, Bulacan, Nueva Ecija, Nueva Vizcaya, Quirino ja Isabela. Sen väkiluku vuoden 2010 väestönlaskennassa oli 201 233. == Lähteet == == Aiheesta muualla == Luokka:Filippiinien provinssit
Basilan

Basilan on Filippiinien Mindanaon autonomisella muslimialueella sijaitseva provinssi. Sen pääkaupunki on Isabela. Se muodostuu Basilanin saaresta sekä sitä ympäröivistä pienemmistä saarista. Sen väkiluku vuoden 2010 väestönlaskennassa oli 293 322. == Lähteet == == Aiheesta muualla == Luokka:Filippiinien provinssit
Bataan

Bataan on Filippiinien Keski-Luzonin alueella sijaitseva provinssi. Provinssin hallinnollinen keskus on Balanga. Sen asukasluku oli vuonna 2015 760 650\. ==Maantiede== thumb|vasen|Bataanin niemimaa ja Marivelesvuori Manilanlahdelta käsin kuvattuna. Bataanin provinssi käsittää Filippiineihin kuuluvan Luzonin saaren länsiosassa sijaitsevan Bataanin niemimaan. Sen pinta-ala on 1 373 km². Provinssin hallinnollinen keskus on Balanga. Hallinnollisesti Bataan jaetaan kahteen piiriin, joissa on yksitoista kuntaa ja yksi kaupunki. Kunnat ja Balangan kaupunki sisältävät edelleen 237 barangayta. ==Historia== Bataanin alue tunnettiin pitkään vain heikosti. Dominikaanit perustivat Bagacin ja Morongin vuoden 1578 paikkeilla. Provinssin länsiosassa Abucay perustettiin vuonna 1588 ja nykyinen hallinnollinen keskus Balanga vuonna 1714. Bataanin provinssin perusti espanjalainen kenraalikuvernööri Pedro Manuel Arandia vuonna 1754. Kiinalainen merirosvo Limahong hyökkäsi Filippiineille Lusongin kautta vuonna 1574 ja samaan tapaan alueelle iskeneet hollantilaiset toteuttivat Abucayn verilöylyn vuonna 1647. Bataan tuli erityisen tunnetuksi toisen maailmansodan yhteydessä. Douglas MacArthurin johtamat amerikkalaisjoukot tekivät turhaan vastarintaa hyökkääviä japanilaisia vastaan toisessa maailmansodassa japanilaisten hyökättyä Filippiineille joulukuussa 1941. Huhtikuussa amerikkalaiset oli ajettu Bataaniin, josta he vetäytyivät edelleen Corregidorin saarelle. Amerikkalaiset ja filippiiniläiset sotavangit pakotettiin Bataanin kuolemanmarssille. Japanilaisia komentanut kenraaliluutnantti Homma Masaharu teloitettiin sodan jälkeen. ==Talous== thumb|vasen|Bataan Capitol. Maataloudella on huomattava merkitys Bataanissa. Alueella on suuria plantaaseja ja monet esimerkiksi Manilassa myytävistä hedelmistä on peräisin Bataanista. Plantaaseilla kasvatetaan esimerkiksi mangoa, ananasta, banaania ja kultatähtiomenaa. Provinssin rannikolla harjoitetaan puolestaan kalastusta. Tyypillisimpiin saaliisiin kuuluvat tonnikala, sardiinit ja mustekalat. Hallinnollinen pääkaupunki Balanga on alueen kaupan keskus. Mariveles on alueen teollinen keskus ja tärkeä vientisatama. ==Väestö== Bataanin asukasluku oli vuoden 2015 elokuussa 760 650. Vuoden 2018 arvio oli 805 784. Etniseltä taustaltaan paikalliset ovat pääosin tagalogeja. == Lähteet == Luokka:Filippiinien provinssit
Tommi Harainen

Tommi Harainen (s. 6. huhtikuuta 1996 Hyvinkää) on suomalainen jääkiekkoilija, joka pelaa Mestis-joukkue Lempäälän Kisassa. Hän on pelipaikaltaan vasen laitahyökkääjä ja laukoo oikealta. ==Ura== ===Seuraura=== Harainen on Hyvinkään Jää-Ahmojen kasvatti. Hän siirtyi kuitenkin jo varsin varhain juniorina Riihimäen Kiekko-Nikkareihin, joiden paras pistemies ja maalintekijä Harainen oli C-nuorten I-divisioonan karsinnoissa kaudella 2010–2011 tehoilla 8+4=12. Kauden 2012–2013 hän vietti pääosin HPK:n B-nuorissa, mutta vahvisti myös seuran B2-nuoria, joissa Harainen voitti kauden päätteeksi Suomenmestaruuden. Kauden 2014–2015 päätteeksi hän voitti A-nuorten SM-hopeaa. Kaudella 2015–2016 Harainen nousi HPK:n SM-liigajoukkueeseen runkosarjan lopulla joukkueen runkopelaajien lähtöjen ja loukkaantumisten myötä. Hän teki liigadebyyttinsä 24. helmikuuta 2016 Tampereen Ilvestä vastaan. Harainen sai ottelussa jääaikaa 9.31 minuuttia. Hän pelasi kauden aikana kaikkiaan seitsemän SM-liigaottelua ilman tehopisteitä. Elokuussa 2016 Harainen teki HPK:n kanssa 1+1-vuotisen SM-liigasopimuksen. Hän pelasi kaudella 2016–2017 yhden SM-liigaottelun. Harainen pelasi kautensa pääosin HPK:n A-nuorissa, joiden varakapteeniksi hän nousi. Harainen ratkaisi joukkueelle A-nuorten Suomenmestaruuden tehtyään toisessa finaaliottelussa vieraissa Porin Ässiä vastaan HPK:n 1–2-voittomaalin jatkoajalla ajassa 66.29 ohjattuaan Niclas Almarin laukauksen maaliin. Kaudeksi 2017–2018 Harainen siirtyi vuoden mittaisella sopimuksella Mestis-joukkue Lempäälän Kisaan. ===Maajoukkueura=== Harainen on pelannut yhden poikien maaottelun. ==Tilastot== 2015–2016 HPK SM- liiga 7 0 0 0 0 – – – – – 2016–2017 HPK SM-liiga 1 0 0 0 0 – – – – – 2017–2018 LeKi Mestis 11 0 0 0 0 – – – – – 2 kautta yhteensä SM-liiga 8 0 0 0 0 – – – – – 1 kausi yhteensä Mestis 11 0 0 0 0 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1996 syntyneet Luokka:Elävät henkilöt
Batanes

Batanes on Filippiinien Cagayan Valleyn alueella sijaitseva provinssi. Sen pääkaupunki on Basco. Se koostuu kymmenestä saaresta, jotka sijaitsevat noin 160 kilometrin päässä Luzonin saaresta. Saarista kolme on asuttuja. Batanesin väkiluku vuoden 2010 väestönlaskennassa oli 16 604. == Lähteet == == Aiheesta muualla == Luokka:Filippiinien provinssit
Batangas

Batangas on Filippiinien Calabarzonin alueella sijaitseva provinssi. Sen pääkaupunki on Batangas City. Provinssin naapureita ovat pohjoisessa Cavite ja Laguna ja idässä Quezon. Sen väkiluku vuoden 2010 väestönlaskennassa oli 2 377 395. == Lähteet == == Aiheesta muualla == Luokka:Filippiinien provinssit
Benguet

Benguet on Filippiinien Cordilleran hallinnollisella alueella sijaitseva provinssi. Sen pääkaupunki on La Trinidad. Provinssin naapureita ovat koillisessa Mountain Province ja Ifugao, kaakossa Nueva Vizcaya, etelässä Pangasinan, lännessä La Union ja luoteessa Ilocos Sur. Sen väkiluku vuoden 2010 väestönlaskennassa oli 403 944. == Lähteet == == Aiheesta muualla == Luokka:Filippiinien provinssit
Biliran

Biliran on Filippiinien Itä-Visayasin alueella sijaitseva provinssi. Sen pääkaupunki on Naval. Se koostuu Biliranin saaresta sekä sitä ympäröivistä pienistä saarista. Se sijaitsee alle kilometrin päässä Leyten saaresta, ja se kuuluikin aiemmin Leyten provinssiin. Sen väkiluku vuoden 2010 väestönlaskennassa oli 161 760. == Lähteet == == Aiheesta muualla == Luokka:Filippiinien provinssit
Bohol (provinssi)

Bohol on Filippiinien Keski-Visayasin alueella sijaitseva provinssi. Sen pääkaupunki on Tagbilaran. Se koostuu Boholin saaresta ja sitä ympäröivistä pienemmistä saarista. Sen väkiluku vuoden 2010 väestönlaskennassa oli 1 255 128. == Lähteet == == Aiheesta muualla == Luokka:Filippiinien provinssit
Extrême-Nord

Extrême-Nord on Kamerunin pohjoisosassa sijaitseva maakunta. Maakunnan hallinnollinen keskus on Maroua. Maakunnassa asui 2 721 463 ihmistä vuonna 2004. ==Lähteet== ==Aiheesta muualla== Luokka:Kamerunin maakunnat
Limitless

Limitless on yhdysvaltalainen jännityssarja, joka perustuu elokuvaan Rajaton (Limitless). Päähahmo Brian Finch (Jake McDorman) elää tylsää elämää, pian kaikki kuitenkin muuttuu. Hän tutustuu salamyhkäiseen huumeeseen nimeltään NZT-48. Huume tehostaa käyttäjänsä aivotoimintaa. Syötyään pillerin Finch muuttuu huippuälykkääksi. Suomessa sarjan esittäminen alkoi 24. helmikuuta 2016 Sub-kanavalla. 25. toukokuuta 2016 ilmoitettiin ettei sarjaan tehdä lisää jaksoja. ==Juoni== Brian Finchin elämä junnaa paikallaan, kunnes hän tutustuu lääkkeeseen nimeltään NZT-48, joka tehostaa käyttäjänsä aivotoimintaa. Aineen avulla Brian muuttuu huippuälykkääksi ja muistaa kaiken mitä on elämässään kokenut. Lisäksi hän pystyy tekemään sekunneissa uskomattomia laskelmia. Hän käyttää uusia kykyjään FBI-agentti Rebecca Harriksen (Jennifer Carpenter) auttamiseen. Brian tapaa myös mystisen senaattorin (Bradley Cooper), joka on käyttänyt lääkettä neljä vuotta. Kukaan muu ei ole pystynyt käyttämään ainetta yhtä pitkään ilman sivuvaikutuksia. Senaattori on kehittänyt lääkkeen, jolla hän estää sivuvaikutukset, ja lupaa antaa Brianille lisää pillereitä sekä vastalääkettä. ==Näyttelijät== == Aiheesta muualla == * Virallinen sivusto * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:2010-luvun yhdysvaltalaiset scifi-sarjat Luokka:Elokuviin perustuvat televisiosarjat Luokka:CBS:n televisio-ohjelmat
Jelena Podkaminskaja

Jelena Ilinitšna Podkaminskaja (, s. 10. huhtikuuta 1979 Moskova) on venäläinen näyttelijä. Hän on näytellyt muun muassa televisiosarjassa Kuhnja (2012–2015) ja siihen perustuvassa elokuvassa Kuhnja v Pariže (2014). Hän voitti Tanssii tähtien kanssa -ohjelman venäläisversion Tantsy so zvjozdamin vuonna 2013. Podkaminskaja valmistui Boris Štšukinin teatteri-instituutista vuonna 2001. Hän on kuulunut Moskovan akateemisen satiiriteatterin näyttelijäkaartiin vuodesta 2000. == Osittainen filmografia == * 2002 – Neudatša Puaro (Неудача Пуаро) * 2005 – Adjutanty ljubvi (Адъютанты любви) * 2007 – Neskolko prostnyh želani (Несколько простых желаний) * 2011 – O tšom eštšo govorjat mužtšiny (О чём ещё говорят мужчины) * 2012–2015 – Kuhnja (Кухня, televisiosarja) * 2014 – Kuhnja v Pariže (Кухня в Париже) == Lähteet == == Aiheesta muualla == * Jelena Podkaminskajan sivusto * Luokka:Venäläiset näyttelijät Luokka:Vuonna 1979 syntyneet Luokka:Elävät henkilöt
Denny Hamlin

Denny Hamlin (18. marraskuuta 1980 Tampa, Florida) on yhdysvaltalainen autourheilija. Hamlin on voittanut NASCAR-sarjan Daytona 500 -kilpailun kolmesti: vuonna 2016, jolloin hän ylitti maalilinjan 0,010 sekuntia ennen Martin Truex Jr:ia sekä kahdesti peräkkäin vuosina 2019 ja 2020. ==Lähteet== ==Aiheesta muualla== Luokka:NASCAR-kuljettajat Luokka:Yhdysvaltalaiset autourheilijat Luokka:Vuonna 1980 syntyneet Luokka:Elävät henkilöt
Matija Miličić

Matija Miličić (s. 13. helmikuuta 1996 Zagreb, Kroatia) on kroatialainen jääkiekkoilija, joka pelasi kaudella 2016–2017 KHL-joukkue Medveščak Zagrebissa. Hän on pelipaikaltaan vasen laitahyökkääjä. ==Ura== ===Seuraura=== Miličić debytoi miesten peleissä 16-vuotiaana KHL Zagrebin joukkueessa Kroatian pääsarjassa kaudella 2012–2013. Hän vietti joukkueessa kolme kautta, joista suurin osa kului kuitenkin Medveščak Zagrebin juniorijoukkueissa Itävallassa. Kaudella 2013–2014 Miličić voitti koko Itävallan B-junioriliigan maalipörssin ja sijoittui pistepörssissä toiseksi HD mladi Jesenicen Matic Jekličin jälkeen tehoilla 32+30=62. Kaudeksi 2015–2016 Miličić teki vuoden mittaisen sopimuksen Medveščak Zagrebin KHL-joukkueen kanssa. Hän teki KHL- debyyttinsä runkosarjan viimeisellä kierroksella 18. helmikuuta 2016 vieraissa HK Sotšia vastaan. Miličić sai ottelussa jääaikaa 3.17 minuuttia. Hän voitti Medveščakin kakkosjoukkueessa kauden päätteeksi Kroatian-mestaruuden. Heinäkuussa 2016 Miličić teki seuran KHL-joukkueen kanssa vuoden mittaisen jatkosopimuksen. Kaudella 2016–2017 hän pelasi liigassa kymmenen runkosarjaottelua tehden kaksi syöttöpistettä. Miličić pelasi suurimman osan kaudestaan Medveščakin A-nuorissa, joiden paras pistemies ja syöttäjä hän oli tehoilla 14+17=31. ===Maajoukkueura=== Miličić edusti Kroatiaa IB-divisioonan MM-kilpailuissa vuosina 2015, 2016 ja 2017 sekä Pyeonchangin olympiakisojen 2018 karsinnoissa. Miličić pelasi myös alle 20-vuotiaiden IB-divisioonan MM- kilpailuissa vuonna 2013. Kroatia putosi IIA-divisioonaan vuoden 2014 turnaukseen. Vuoden 2015 turnaukseen joukkue putosi edelleen IIB-divisioonaan, josta Kroatia voitti kultaa. Miličić pelasi myös alle 18-vuotiaiden IIA- divisioonan MM-kilpailuissa vuosina 2012, 2013 ja 2014, joista vuoden 2013 turnaus päättyi hopeaan ja vuoden 2014 turnaus pronssiin. Vuoden 2014 turnauksessa hän oli Kroatian paras maalintekijä ja jakoi joukkueen sisäisen pistepörssin voiton Renato Platužićin kanssa tehoilla 4+2=6. ==Muuta== Miličić osallistui Innsbruckin nuorten olympiakisoissa 2012 jääkiekon yksilötaitokilpailuihin. Kroatia ei kuitenkaan osallistunut varsinaiseen poikien turnaukseen. ==Tilastot== 2011–2012 U18d2 A 5 0 0 0 0 2012–2013 KHL Zagreb Kroatia 9 5 3 8 43 1 1 0 1 2 U18d2 A 5 2 2 4 6 JMMd1 B 5 0 0 0 0 2013–2014 KHL Zagreb Kroatia 9 5 3 8 12 - - - - - U18d2 A 5 4 2 6 0 JMMd2 A 5 1 1 2 8 2014–2015 KHL Zagreb Kroatia 9 7 1 8 - 2 0 2 2 0 JMMd2 B 5 4 3 7 0 MMd1 B 5 1 1 2 12 2015–2016 Medveščak Zagreb KHL 1 0 0 0 0 - - - - - JMMd2 A 5 0 2 2 4 Medveščak Zagreb II Kroatia 5 5 1 6 2 4 0 3 3 0 OQ 3 0 0 0 2 Medveščak Zagreb II Slovenia 2 2 0 2 2 - - - - - MMd1 B 5 2 0 2 0 2016–2017 Medveščak Zagreb KHL 10 0 2 2 2 - - - - - MMd1 B 5 1 0 1 2 Medveščak Zagreb II Slovenia 13 4 8 12 51 - - - - - 2 kautta yhteensä KHL 11 0 2 2 2 - - - - - ==Lähteet== * * ===Viitteet=== Luokka:Kroatialaiset jääkiekkoilijat Luokka:Vuonna 1996 syntyneet Luokka:Elävät henkilöt
Tie uuteen päivään

Tie uuteen päivään on suomalaisen Markku Aron kappale, jolla hän edusti Suomea vuoden 1971 Eurovision laulukilpailussa Koivistolaiset-taustaduon kanssa. Kappale valittiin Suomen edustajaksi 13. helmikuuta pidetyssä Suomen euroviisukarsinnassa. Kansainvälisessä Eurovision laulukilpailussa kappale sijoittui 8. sijalle 18 kilpailijan joukosta. == Lähteet == Luokka:Vuoden 1971 euroviisuedustuskappaleet Luokka:Suomen euroviisuedustuskappaleet Luokka:Rauno Lehtisen säveltämät kappaleet
Tamelanderin juttu

Tamelanderin juttu oli Krimin sodan aikana vuonna 1855 tapahtunut poliittinen skandaali, jonka yhteydessä ylioppilas Oskar Tamelander paljastui Venäjän viranomaisten vakoojaksi ja erotettiin Helsingin yliopistosta. Tapahtumat saivat alkunsa, kun Tukholmassa asunut suomalainen runoilija Emil von Qvanten julkaisi salanimellä Peder Särkilax pamfletin Fennomani och skandinavism, jossa hän Krimin sodan vuoksi vaati Suomen erottamista Venäjästä ja kannatti uuden suomalais-skandinaavisen liittovaltion perustamista. Viranomaiset halusivat selvittää kirjoittajan henkilöllisyyden, jolloin venäläismielinen Postihallituksen pääjohtaja Alexander von Wulffert värväsi tehtävään sukulaispoikansa Oskar Tamelanderin. Yliopiston suomenmielisissä piireissä liikkunut Tamelander matkusti Tukholmaan, jossa hän saikin von Qvantenin henkilöllisyyden selville. Tamelanderin uteliaisuus kuitenkin herätti von Qvantenin epäilykset. Hän lähetti tämän mukana Helsinkiin kirjeen, jossa von Qvanten postisensuuria harhauttaen vihjasi vastaanottajalle Tamelanderin olevan viranomaisten ilmiantaja. Lokakuussa 1855 Anders Gustaf Ramsay kutsui Tamelanderin Helsingissä järjestettyyn tapaamiseen, jossa oli paikalla myös useita muita opiskelijoita sekä yliopiston opettajia. Tamelanderilta onnistuttiin saamaan tunnustus, jonka jälkeen varakansleri Johan Reinhold Munck erotti hänet yliopistosta. Tamelanderin paljastuttua kävi ilmi, että hän oli myös tyrkyttänyt sensuurin kieltämää kirjallisuutta henkilöille, jotka haluttiin tehdä epäilyksenalaisiksi. == Katso myös == *Töölön juttu == Lähteet == Luokka:Suomen poliittiset skandaalit Luokka:Suomen suuriruhtinaskunta Luokka:1855
Corazón salvaje (vuoden 1993 televisiosarja)

Corazón salvaje on meksikolainen televisioyhtiö Televisan esittämä televisiosarja. Sen päärooleissa ovat Edith González, Eduardo Palomo ja Ana Colchero. == Aiheesta muualla == * Luokka:1990-luvun meksikolaiset draamasarjat Luokka:Televisan telenovelat
Madagaskarintöyhtöhaukka

Madagaskarintöyhtöhaukka (Aviceda madagascariensis) on haukkojen heimoon kuuluva päiväpetolintu. Sen esiintymisaluetta on Madagascar. Sen elinpiiriä ovat subtrooppiset ja trooppiset kosteat alavat metsät ja vuoristometsät.Birdlife.org viitattu 25.2.2016 ==Lähteet== Luokka:Töyhtöhaukat
St. George (1622)

St. George oli Englannin kuninkaallisen laivaston vuonna 1622 vesillelaskettu 42-tykkinen "suuri laiva" (), joka vuonna 1627 luokiteltiin toisen luokan linjalaivaksi. == Valmistus == Alus tilattiin Deptfordin telakalta ja laskettiin vesille vuonna 1622. Aluksen valmistuskustannukset olivat 10 307 puntaa.Winfield 2009 s. 22 == Palvelus == Alus otettiin palvelukseen 1623 päällikkönään Sir Francis Stewart ja se osallistui purjehdukseen Espanjan rannikolle. Alus oli 1625 vara-amiraali Henry Powerin (varakreivi Valentia) lippulaivana sotaretkellä Cadiziin. Alus lähti syyskuussa 1949 Kanaalin saarille. Se vaurioitui 16. joulukuuta räjähdyksessä Stokesinlahdella. Seuraavana vuonna alus nimettiin uudelleen Georgeksi. Aluksen nimi palautettiin toukokuussa 1660 Saint Georgeksi. Aluksen mastot poistettiin lokakuussa 1687 Sheernessissä, ja se upotettiin sulkulaivana 20. lokakuuta 1697 Sheernessin sataman suojaksi. == Lähteet == * === Viitteet === Luokka:Kuninkaallisen laivaston toisen luokan linjalaivat
Thăng Longin keisarillinen linnoitus

Thăng Longin keisarillinen linnoitus on Hanoissa, Pohjois-Vietnamissa sijaitseva linnoitus. Se valittiin Unescon maailmanperintöluetteloon 31. heinäkuuta 2010. Linnoitus on rakennettu Lý-dynastian aikana 1000-luvulla kiinalaisen linnoituksen tilalle. Sen nähdään edustavan aasialaista kulttuuria, joka vallitsi Punaisenjoen varrella, jossa vaikuttivat sekä kiinalainen että Champan kuningaskunnan kulttuuri. Suojellun alueen koko on noin 18 hehtaaria. ==Lähteet== == Aiheesta muualla == Luokka:Unescon maailmanperintökohteet Vietnamissa Luokka:Hanoin rakennukset ja rakennelmat Luokka:Linnoitukset
Salaliitto (albumi)

Salaliitto on suomalaisen indie rock -yhtye Salaliiton esikoisalbumi. Se julkaistiin joulukuussa 2015. == Kappaleet == # # # # # # # # # # == Arvostelut == * Soundi: == Lähteet == Luokka:Vuoden 2015 esikoisalbumit Luokka:Salaliiton albumit
Yining

Yining (, , , muut nimen ulkoasut: Gulja, Ghulja, Qulja, Mannerheimin Aasian matkapäiväkirjan suomennoksessa Kuldzha venäjän mukaan) on piirikuntatason kaupunki Sinkiangin uiguurien autonomisella alueella Kiinassa. Se on Ilin kazakkien autonomisen prefektuurin päähallintopaikka. Kaupungin pinta-ala on 629 nellökilometriä ja väkiluku 515 082 (2010). Kaupungin keskusta sijaitsee linnuntietä noin 490 kilometriä autonomisen alueen pääkaupunki Ürümqistä länteen. == Galleria == Yining-trainstation.jpg|Yiningin rautatieasema. Yining.jpg|Yiningin kaupunkimaisemaa. Old Russian consulate in Gulja-1.jpg|Entinen Venäjän konsulaatti, nykyään hotelli. == Lähteet == == Aiheesta muualla == Luokka:Xinjiangin kaupungit Luokka:Kiinan piirikuntatason alueet
George Trevelyan

George Otto Trevelyan (1838–1928) oli brittiläinen historioitsija ja poliitikko. Trevelyan oli alahuoneen jäsen vuosina 1865–1886 ja 1887–1897 sekä ministerinä William Ewart Gladstonen hallituksissa, muun muassa Irlannin asioiden ministerinä vuosina 1882–1884 sekä Skotlannin asioiden ministerinä vuosina 1886 ja 1892–1895. Hän kuului liberaalipuolueeseen. Trevelyanin eno Thomas Macaulay ja poika George Macaulay Trevelyan olivat myös historioitsijoita.Iso tietosanakirja, osa 13 vuodelta 1937, s. 1295 == Teoksia == *Report on the Organization of the Civil Service (1855, yhdessä Stafford Northcoten kanssa) *The Life and Letters of Lord Maucaulay (2 nidettä 1876) *The Early History of Charles James Fox (1880) *History of the American Revolution (3 nidettä 1899–1907) *George III and Charles Fox (2 nidettä 1912–1914) == Lähteet == ==Aiheesta muualla== * George Trevelyanin Right Livelihood -palkinto 1982 Luokka:Brittiläiset historioitsijat Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ministerit Luokka:Right Livelihood -palkinnon saajat Luokka:Vuonna 1838 syntyneet Luokka:Vuonna 1928 kuolleet
Ski Slope No. 3

Ski Slope No. 3 Ski Slope No. 3 Paikkakunta: Mikuni, Yuzawa, Japani Talviurheilukeskus: Naeban laskettelukeskus Vuori: Takenokoyama Rinneluokitus: Punainen Pituus: 610 m Maksimijyrkkyys: 20° Keskijyrkkyys: 16° Hissi Hissi Hissi: High-Speed Lift No. 8 Tyyppi: 4-hengen tuolihissi Miehet Miehet Pujottelu Pujottelu Lähtö: 1 125 m Maali: 925 m Korkeusero: 200 m 1\. MC-kilpailu: 14.2.2016 Ski Slope No. 3 on laskettelurinne Naeban laskettelukeskuksessa Yuzawassa Niigatan prefektuurissa Japanissa. Ski Slope No. 3 -rinteellä järjestettiin ensimmäistä kertaa alppihiihdon maailmancupin kilpailut vuonna 2016, miesten suurpujottelun maailmancupin kilpailuissa vuosina 2016 ja 2020 rinne toimi alaosana Men’s Riesen Slalom Trail -rinteelle. == Lähteet == *Naeba Ski Resort princehotels.com *Naeba Ski Resort map princehotels.com *Results – Naeba fis-ski.com Luokka:Japanin laskettelurinteet Luokka:Alppihiihdon maailmancupin rinteet Luokka:Niigatan prefektuuri
Shihezi

Shihezi (, ) on piirikuntatason kaupunki Sinkiangin uiguurien autonomisella alueella Kiinassa. Kaupungin pinta-ala on 460 nellökilometriä ja väkiluku 380 130 (2010). Kaupungin keskusta sijaitsee linnuntietä noin 135 kilometriä autonomisen alueen pääkaupunki Ürümqistä luoteeseen. Se on Xinjiangin tuotanto- ja rakennuskomennuskunnan perustama ja hallinnoima kaupunki. == Galleria == Shihezi city 01.jpg|Kaupunkimaisemaa. Shihezi station.jpg|Shihezin rautatieasema. Shihez University.jpg|Shihezin yliopisto. Military Museum of Xinjiang signboard in Uyghur-Mandarin.jpg|Bingtuanin museo. == Lähteet == == Aiheesta muualla == Luokka:Xinjiangin kaupungit Luokka:Kiinan piirikuntatason alueet
George Macaulay Trevelyan

George Macaulay Trevelyan (1876–1962) oli brittiläinen historiantutkija. Hän oli professori Cambridgessa 1927–1940 ja Trinity Collegen johtaja 1940–1951. Hän oli yksi aikakautensa huomattavimpia historiantutkijoita. Myös hänen isänsä George Trevelyan oli historiantutkija, mutta vaikutti poliitikkonakin, esimerkiksi kahteen otteeseen ministerinä. == Teoksia == *Garibaldi and the Making of Italy (3 nidettä 1907–1911) *The Life of John Bright (1913) *Lord Grey of the Reform Bill (1920) *History of England (1926, suomeksi nimellä Englannin historia 1948) *England under Queen Anne (3 nidettä 1930–1934) *Grey of Fallodon (1937) *British History of the Nineteenh Century 1787–1919 (1937) *English Social History (1944). == Lähteet == Luokka:Brittiläiset historioitsijat Luokka:Vuonna 1876 syntyneet Luokka:Vuonna 1962 kuolleet
Tràng An

Tràng An on Koillis-Vietnamissa sijaitseva kansallismaisema. Tràng An sijaitsee lähellä Punaisenjoen laskupaikkaa lähellä Tonkininlahtea. Unesco valitsi sen maailmanperintöluetteloon vuonna 2014. Valintaa perusteltiin, sillä että Tràng Anissa on alueelle tyypillisiä laaksoja, joita ympäröivät lähes pystysuorat jyrkänteet. Alueelta on löytynyt arkeologisia löytöjä, jotka osoittavat ihmisten asuttaneen aluetta yli 30 tuhannen vuoden ajan. Tràng Anin alueella on myös pagodeja, riisiviljelmiä, pieniä kyliä ja temppeleitä. Alueen koko on hieman yli kuusituhatta hehtaaria. Kuva:Caudong.jpg Kuva:Codohoalu2010k4.jpg|Portti kuningas Đinh Tiên Hoàngin temppeliin Kuva:Bich Dong1 tango7174.JPG|Pagodi Kuva:Tam Coc from above.jpg Kuva:Tam Coc Sailing.jpg ==Lähteet== Luokka:Unescon maailmanperintökohteet Vietnamissa Luokka:Vietnamin maantiede
Armand Trousseau

Armand Trousseau (1801–1867) oli ranskalainen lääkäri, opettaja ja kliinikko. Trousseau oli Pariisin yliopiston terapian ja lääkeaineopin professori vuosina 1839–1850 ja vuodesta 1850 sisätautiopin professori.Iso tietosanakirja, osa 14 vuodelta 1938, s. 7 Hän otti mm. trakeostomian ensimmäisenä käyttöön ja kuvasi kurkkumädänOtavan Suuri Ensyklopedia, s. 3920. == Teoksia == *Traité pratique de la phthisie laryngée, de la laryngite chronique et des maladies de la voix (1837) *Traité élémentaire de thérapeutique et de matière médicale I-II (1836–1839, 8. painos 1868–1870, useita käännöksiä) *Clinique médicale de l`hôtel De Paris I-II (1861, 4. painos 1872). == Lähteet == == Aiheesta muualla == Luokka:Ranskalaiset lääkärit Luokka:Ranskalaiset professorit Luokka:Vuonna 1801 syntyneet Luokka:Vuonna 1867 kuolleet
Mike McKenna

Mike McKenna (s. 11. huhtikuuta 1983 Saint Louis, Missouri, Yhdysvallat) on yhdysvaltalainen entinen ammattilaisjääkiekkoilija, jonka pelipaikka oli maalivahti. McKenna pelasi uransa aikana lähinnä varamiehenä ja sai peliaikaa 35 NHL-ottelussa. Ennen ammattilaisuraansa McKenna pelasi yliopistojääkiekkoa St. Lawrence yliopistossa. Nashville Predators varasi hänet vuoden 2005 varaustilaisuudessa numerolla 172. Uransa aikana McKenna pelasi Tampa Bay Lightningin, New Jersey Devilsin, Columbus Blue Jacketsin, Arizona Coyotesin, Florida Panthersin, Dallas Starsin, Ottawa Senatorsin ja Philadelphia Flyersin organisaatioissa. == Lähteet == == Aiheesta muualla == Luokka:Yhdysvaltalaiset jääkiekkomaalivahdit Luokka:Nashville Predatorsin varaamat pelaajat Luokka:Vuonna 1983 syntyneet Luokka:Elävät henkilöt
Ludovic Trarieux

Ludovic Trarieux (1840–1904) oli ranskalainen poliitikko (maltillinen tasavaltalainen). Trarieux toimi asianajajana Bordeauxissa. Vuosina 1879–1881 hän kuului edustajainkamariin ja vuodesta 1888 senaattiin ja tammikuusta lokakuuhun vuonna 1895 oli oikeusministeri.Tietosanakirja (1909), osa 9 vuodelta 1917, s. 1875–1876 Trarieux vastusti Boulangeria ja vaati Dreyfusin jutun tarkistamista. Vuonna 1899 hän toimi Pietariin Eurooppalaisen adressin vieneen lähetystön puheenjohtajana.Iso tietosanakirja, osa 13 vuodelta 1938, s. 1283 == Lähteet == Luokka:Ranskan oikeusministerit Luokka:Ranskalaiset asianajajat Luokka:Vuonna 1840 syntyneet Luokka:Vuonna 1904 kuolleet
Ludwig Traube

Ludwig Traube (1818–1876) oli saksalainen lääkäri. Traube ansioitui kokeellisessa patologiassa ja fysikaalisten tutkimusmenetelmien yleistämisessä. Hän oli Berliinissä sisätautiopin ylimääräisenä professorina 1857–1872 ja professorina 1872 lähtien. Traube oli yksi aikansa Saksan tunnetuimmista kliinikoista. Hän tutki varsinkin keuhkoja, sydäntä ja munuaisiaTietosanakirja (1909), osa 9 vuodelta 1917, s. 1876. Hänen teoksistaan on käänteentekevä ainakin Die Ursachen und die Beschaffenheit derjenigen Veränderungen, welche das Lungenparenchym nach Durchschneidung der Nn. vagi erleidet (1946) Trauben poika oli filologi ja paleografi Ludwig Traube. == Lähteet == Luokka:Saksalaiset lääkärit Luokka:Vuonna 1818 syntyneet Luokka:Vuonna 1876 kuolleet
Liga 1 (Indonesia)

Liga 1, tai sponsorointisyista Gojek Traveloka Liga 1, on Indonesian jalkapallon korkein sarjataso. Aiemmin sarja tunnettiin nimellä Indonesian Superliiga. Liiga perustettiin vuonna 2008, jolloin se korvasi Liga Indonesian. Sarjan voittaja selviytyy AFC:n Mestarien Liigan karsintoihin ja kolme viimeistä putoavat sarjatasoa alemmas. Menestyinein seura on Persipura Jayapura, joka on voittanut sarjan neljä kertaa. ==Joukkueet kaudella 2017== Sarjassa pelaa 18 joukkuetta, joista suurin osa Jaavalta. Joukkue Kaupunki Provinssi Stadion Kapasiteetti Arema Malang Itä-Jaava Kanjuruhan 42.449 Bali United Gianyar Bali Kapten I Wayan Dipta 25.000 Barito Putera Banjarmasin Etelä-Kalimantan 17 Mei 15.000 Bhayangkara Bekasi Länsi-Jaava Patriot Candrabhaga 30.000 Borneo Samarinda Itä-Kalimantan Segiri 16.000 Madura United Pamekasan Itä-Jaava Gelora Ratu Pamelingan 35.000 Mitra Kukar Kutai Kartanegara Itä-Kalimantan Aji Imbut 35.000 Persegres GU Gresik Itä-Jaava Gelora Joko Samudro 25.000 Persela Lamongan Itä-Jaava Surajaya 14.000 Perseru Serui Papua Marora 10.000 Persib Bandung Länsi-Jaava Gelora Bandung Lautan Api Si Jalak Harupat 38.000 27.000 Persiba Balikpapan Itä-Kalimantan Gajayana 35.000 42.000 Persija Jakarta Jakarta Patriot Candrabhaga 30.000 Persipura Jayapura Papua Mandala 30.000 PS TNI Bogor Länsi-Jaava Pakansari 30.000 PSM Makassar Etelä-Sulawesi Andi Mattalatta 15.000 Semen Padang Padang Länsi-Sumatra Haji Agus Salim 10.000 Sriwijaya Palembang Etelä-Sumatra Serasan Sekate 5.000 ==Mestarit== Kaudesta 2008-2009 lähtien pelatun sarjan mestaruuksia on voittanut eniten Persipura Jayapura. Vuoden 2015 sarja keskeytettiin johtuen Indonesian jalkapalloliiton ja Indonesian hallinnon välisestä riidasta. * 2009 Persipura Jayapura * 2010 Arema * 2011 Persipura Jayapura * 2012 Sriwijaya * 2013 Persipura Jayapura * 2014 Persib Bandung * 2015 Kausi keskeytettiin * 2016 Persipura Jayapura ==Lähteet== Luokka:Indonesian jalkapallokilpailut
Branko Bedekovič

Branko Bedekovič (14. maaliskuuta 1973 Celje, Slovenian ST, Jugoslavia) on slovenialainen käsipalloilija. Bedekovič on edustanut Slovenian käsipallomaajoukkuetta yhteensä 74:ssä ottelussa, joissa hän on tehnyt 112 maalia. Näihin otteluihin lukeutuvat myös vuoden 2000 kesäolympialaiset. Niissä Bedekovič pelasi seitsemän kaksi ottelua tehden neljä maalia. Alkulohkon ottelussa Australiaa vastaan hän teki kolme maalia. Hän oli osa Slovenian maajoukkuetta, joka voitti vuoden 2004 EM-kisoista hopeaa. == Lähteet == Luokka: Slovenialaiset käsipalloilijat Luokka: Vuonna 1973 syntyneet Luokka: Elävät henkilöt